दुबई अन्तर्राष्ट्रिय विमानस्थल

दुबई अन्तर्राष्ट्रिय विमानस्थल  () संयुक्त अरब इमिरेट्सको दुबईमा रहेको यस सहरको प्राथमिक अन्तर्राष्ट्रिय विमानस्थल र  विश्वकै सबैभन्दा व्यस्त विमानस्थल हो।  यो मध्य पूर्वको एउटा प्रमुख विमानस्थल हुनुका साथै दुबईको प्रमुख विमानस्थल हो। यात्रु यातायातको हिसाबले यो विश्वकै पाँचौँ व्यस्त विमानस्थल हो भने मालसामान ढुवानी गर्ने व्यस्त विमानस्थलहरूको श्रेणीमा यो छैटौँ स्थानमा रहेको छ। यो विमानस्थल दुबईको मुख्य सहरी क्षेत्रबाट  दक्षिण-पूर्व दिशामा अल गर्हौद जिल्लामा अवस्थित छ।  यो विमानस्थलको सञ्चालन दुबई विमान प्राधिकरणले गर्दछ। यो विमानस्थल अन्तर्राष्ट्रिय वायुसेवाहरू इमिरेट्स, फ्लाइदुबई, फेडएक्स एक्सप्रेसको गृह विमानक्षेत्र हो। सन् २०१७ मा दुबई विमानस्थलले जम्मा ४,०९,४९३ वायुसेवा अवतरण, ८८ मिलियन यात्रुहरू र २.६५ मिलियन मालसामान ओसार पोसार गरेको थियो।

९० मिलियन यात्रुहरूलाई वार्षिक रूपमा सेवा दिने क्षमता रहेको यस विमानस्थलले सन् २०१६ जनवरी अनुसार, मानव बसोबास रहेको सबै महादेशहरूको २७० गन्तव्यमा १४० विमानहरूद्वारा साप्ताहिक ७,७०० हवाई उडान सेवा दिएको थियो। सन् २०१८ मा यो विमानस्थल उपयोग गर्ने ६३% भन्दा यात्रुहरू यसलाई मध्यस्थ विमानस्थलको रूपमा प्रयोग गरेका थिए।  दुबईको अर्थव्यवस्थामा दुबई अन्तर्राष्ट्रिय विमानस्थलको महत्त्वपूर्ण योगदान रहेको छ, किनभने यो विमानस्थलले लगभग ९०,००० व्यक्तिहरूलाई रोजगारी दिएको छ। यसले दुबईको अर्थव्यवस्थामा अमेरिकी $ २६.७ बिलियनभन्दा बढी  योगदान दिने गर्दछ, जुन दुबईको जिडिपीको लगभग २७ प्रतिशत र दुबईमा २१% रोजगारीको अवसर सिर्जना गर्दछ। 

 सन्दर्भ सामग्रीहरू 

 बाह्य कडीहरू 

श्रेणी:अन्तर्राष्ट्रिय विमानस्थलहरू